作者:元稹
標題:蟲豸詩：蟻子
內容:蟻子生無處，偏因濕處生。陰霪煩擾攘，拾粒苦嚶嚀。床上主人病，耳中虛藏鳴。雷霆翻不省，聞汝作牛聲。時術功雖細，年深禍亦成。攻穿漏江海，噆食困蛟鯨。敢憚榱dw蠹，深藏柱石傾。寄言持重者，微物莫全輕。攘攘終朝見，悠悠卒歲疑。詎能分牝牡，焉得有蝝蚳。徙市竟何意，生涯都幾時。巢由或逢我，應似我相期。